Jong man vermoor in UvongoFoto: Netcare 911 Chris Botha, woordvoerder van Netcare 911, het gesê die jong man is kort na middernag in Ridgeweg met ŉ skerp voorwerp in die bors gesteek. “Toe paramedici daar aankom, was hy reeds dood.” Volgens Botha is dit nog nie duidelik wat gebeur het nie en ondersoek die polisie die voorval. Paramedici van Netcare 911 het omstreeks 2:30 ŉ bewustelose man (25) in Marineweg in Margate gevind met ŉ steekwond aan sy arm. Hulle het hom op die toneel behandel voordat hy na ŉ hospitaal in Port Shepstone geneem is vir verdere mediese sorg.